Missatge: A vore, los otomans no van perseguir mai als grecs, de fet los fanariotes, los amos i senyors del millet cristià eren grecs, eren los cristians més ben tractats, participant de l'administració de l'imperi. Segon, el 1922 l'imperi otomà no existia i lo que va passar va ser més o menys lo mateix que havia passat contra els turcs quan els grecs van començar la invasió.

Resposta: La repressió contra les minories cristianes de l'imperi otomà (entre ells els grecs, però també els armenis i assiris) és antiga, però va prendre un caire més greu el 1907 pel nou govern ittihadista (Jove turc). La política ittihadista va culminar el 1915 en el desplaçament massiu i l'extermini sistemàtic dels armenis ( i dels grecs pòntics i dels assiris) amb l'excusa de la guerra mundial. La política es va mantenir sense excepció pels governs otomans, i quan els kemalistes van fundar la seva república, van mantenir la mateixa política respete als armenis, grecs i assiris que hi havia al territori del que ells consideraven seu. Que l'exèrcit grec cometés també atrocitats en la guerra de 1920-1922 no treu que la Turquia kemalista acabés els genocidis que l'Imperi Otomà havia començat.